CELEX: 32017D0705(01)
Language: sk
Date: 2017-07-04 00:00:00
Title: Vykonávacie rozhodnutie Komisie zo 4. júla 2017 o financovaní pracovného programu na rok 2017 týkajúceho sa odbornej prípravy v oblasti bezpečnosti potravín a krmív, zdravia zvierat, dobrých životných podmienok zvierat a zdravia rastlín v rámci programu „Lepšia odborná príprava pre bezpečnejšie potraviny“

5.7.2017   
            
            
               SK
            
            
               Úradný vestník Európskej únie
            
            
               C 215/60
            
         VYKONÁVACIE ROZHODNUTIE KOMISIE
   zo 4. júla 2017
   o financovaní pracovného programu na rok 2017 týkajúceho sa odbornej prípravy v oblasti bezpečnosti potravín a krmív, zdravia zvierat, dobrých životných podmienok zvierat a zdravia rastlín v rámci programu „Lepšia odborná príprava pre bezpečnejšie potraviny“
   (2017/C 215/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ, Euratom) č. 966/2012 (1) z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002, a najmä na jeho článok 84,
   so zreteľom na nariadenie Európskeho parlamentu a Rady (EÚ) č. 652/2014 (2) z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES, a najmä na jeho článok 36 ods. 1,
   keďže:
   
               (1)
            
            
               V nariadení Európskeho parlamentu a Rady (ES) č. 882/2004 (3) sa stanovujú všeobecné pravidlá uskutočňovania úradných kontrol na overenie dodržiavania pravidiel zameraných najmä na predchádzanie rizikám, ktoré hrozia ľuďom a zvieratám, odstraňovanie týchto rizík alebo ich znižovanie na prijateľnú úroveň, zaručenie korektných praktík v obchode s krmivami a potravinami a ochranu záujmov spotrebiteľov. V článku 51 uvedeného nariadenia sa stanovuje, že Komisia môže organizovať kurzy odbornej prípravy pre zamestnancov príslušných orgánov členských štátov zodpovedných za úradné kontroly uvedené v danom nariadení, ktorých sa môžu zúčastniť účastníci z tretích krajín, a to najmä z rozvojových krajín. Tieto kurzy môžu zahŕňať najmä odbornú prípravu v oblasti krmivového a potravinového práva Európskej únie a predpisov o zdraví zvierat a dobrých životných podmienkach zvierat.
            
         
               (2)
            
            
               V článku 2 ods. 1 písm. i) smernice Rady 2000/29/ES (4) sa stanovuje právny základ pre organizovanie kurzov v oblasti zdravia rastlín.
            
         
               (3)
            
            
               V záujme dosiahnutia cieľov stanovených v nariadení (ES) č. 882/2004 Komisia zriadila v roku 2006 program „Lepšia odborná príprava pre bezpečnejšie potraviny“. V oznámení Komisie „Lepšia odborná príprava pre bezpečnejšie potraviny“ (5) z 20. septembra 2006 sa skúmajú možnosti organizácie odbornej prípravy v budúcnosti.
            
         
               (4)
            
            
               Nariadenie (EÚ) č. 652/2014 obsahuje ustanovenia o hospodárení s výdavkami zo všeobecného rozpočtu Európskej únie v oblastiach týkajúcich sa bezpečnosti potravín a krmív, zdravia a dobrých životných podmienok zvierat a zdravia rastlín. V článku 31 sa stanovuje, že Únia môže financovať odbornú prípravu personálu príslušných orgánov zodpovedného za úradné kontroly, ako je uvedené v článku 51 nariadenia (ES) č. 882/2004, s cieľom vypracovať harmonizovaný prístup k úradným kontrolám a ostatným úradným činnostiam na zabezpečenie vysokej úrovne ochrany zdravia ľudí, zvierat a rastlín.
            
         
               (5)
            
            
               S cieľom zabezpečiť vykonávanie programu „Lepšia odborná príprava pre bezpečnejšie potraviny“ v členských štátoch je potrebné prijať rozhodnutie o financovaní a pracovný program týkajúci sa odbornej prípravy v oblasti bezpečnosti potravín a krmív, zdravia zvierat, dobrých životných podmienok zvierat a zdravia rastlín na rok 2017. V článku 94 delegovaného nariadenia Komisie (EÚ) č. 1268/2012 (6) sa stanovujú podrobné pravidlá týkajúce sa rozhodnutí o financovaní.
            
         
               (6)
            
            
               Vykonávacím rozhodnutím Komisie 2013/770/EÚ (7) sa zriaďuje „Výkonná agentúra pre spotrebiteľov, zdravie, poľnohospodárstvo a potraviny“ (ďalej len „agentúra“). Týmto rozhodnutím sa na agentúru delegujú určité úlohy, ktoré sú spojené s riadením a realizáciou programu a ktoré sa týkajú opatrení v rámci odbornej prípravy v oblasti bezpečnosti potravín uskutočňovaných podľa nariadenia (ES) č. 882/2004 a smernice 2000/29/ES.
            
         
               (7)
            
            
               Je potrebné povoliť platbu úrokov z omeškania na základe článku 92 nariadenia (EÚ, Euratom) č. 966/2012 a článku 111 ods. 4 delegovaného nariadenia (EÚ) č. 1268/2012.
            
         
               (8)
            
            
               S cieľom zabezpečiť pružnosť v realizácii pracovného programu je vhodné vymedziť pojem „podstatná zmena“ v zmysle článku 94 ods. 4 delegovaného nariadenia (EÚ) č. 1268/2012.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         ROZHODLA TAKTO:
   Článok 1
   Pracovný program
   Týmto sa prijíma pracovný program na realizáciu programu „Lepšia odborná príprava pre bezpečnejšie potraviny“ na rok 2017 uvedený v prílohe.
   Ročný pracovný program predstavuje rozhodnutie o financovaní v zmysle článku 84 nariadenia (EÚ, Euratom) č. 966/2012.
   Článok 2
   Príspevok Únie
   1.   Maximálna výška príspevku na realizáciu pracovného programu na rok 2017 sa stanovuje na 16 500 000 EUR a financuje sa z prostriedkov rozpočtového riadku 17 04 03 všeobecného rozpočtu Európskej únie na rok 2017.
   2.   Rozpočtové prostriedky stanovené v odseku 1 sa môžu použiť aj na úhradu úrokov z omeškania.
   Článok 3
   Doložka flexibility
   Kumulované zmeny pridelených rozpočtových prostriedkov na špecifické opatrenia neprekračujúce 20 % maximálnej výšky príspevku podľa článku 2 ods. 1 tohto rozhodnutia sa nepovažujú za podstatné v zmysle článku 94 ods. 4 delegovaného nariadenia (EÚ) č. 1268/2012 v prípadoch, keď tieto zmeny významne neovplyvňujú povahu opatrení a cieľ pracovného programu. Zvýšenie maximálneho príspevku stanoveného v článku 2 ods. 1 tohto rozhodnutia nesmie prekročiť 20 %.
   Zodpovedný povoľujúci úradník môže uplatniť typ zmien uvedený v prvom odseku. Takéto zmeny sa uplatňujú v súlade so zásadou riadneho finančného hospodárenia a zásadou proporcionality.
   
      V Bruseli 4. júla 2017
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. EÚ L 298, 26.10.2012, s. 1.
   
      (2)  Ú. v. EÚ L 189, 27.6.2014, s. 1.
   
      (3)  Nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (Ú. v. EÚ L 165, 30.4.2004, s. 1).
   
      (4)  Smernica Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. ES L 169, 10.7.2000, s. 1).
   
      (5)  Oznámenie Komisie Rade a Európskemu parlamentu. „Lepšia odborná príprava pre bezpečnejšie potraviny“, KOM(2006) 519 v konečnom znení z 20. septembra 2006.
   
      (6)  Delegované nariadenie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).
   
      (7)  Vykonávacie rozhodnutie Komisie 2013/770/EÚ zo 17. decembra 2013, ktorým sa zriaďuje Výkonná agentúra pre spotrebiteľov, zdravie a potraviny a zrušuje rozhodnutie 2004/858/ES (Ú. v. EÚ L 341, 18.12.2013, s. 69).
   
      PRÍLOHA
      1.   Úvod
      
      Na základe cieľov stanovených v nariadení (ES) č. 882/2004 a smernici 2000/29/ES obsahuje tento pracovný program opatrenia, ktoré sa majú financovať, a toto rozdelenie rozpočtu na rok 2017:
      
                  
                              1.1.
                           
                           
                              
                                 Verejné obstarávanie (vykonávané v rámci priameho hospodárenia): externé zmluvy na realizáciu programu odbornej prípravy a iné vzdelávacie nástroje
                           
                        
               
                  16 500 000  EUR
               
            
                  SPOLU
               
               
                  16 500 000  EUR
               
            2.   Obstarávanie
      
      Celkové rozpočtové prostriedky vyhradené na verejné zákazky v roku 2017 dosahujú výšku 16 500 000 EUR.
      
         PRÁVNY ZÁKLAD
      
      
                  Článok 51 nariadenia (ES) č. 882/2004
                  Článok 2 ods. 1 písm. i) smernice 2000/29/ES
                  Článok 31 a článok 36 ods. 1 nariadenia (ES) č. 652/2014
               
            
         ROZPOČTOVÝ RIADOK
      
      
                  
                     Rozpočtový riadok: 17 04 03
                  
               
            
         ORIENTAČNÝ POČET A DRUH PLÁNOVANÝCH ZÁKAZIEK
      
      
                  V prípade každej z uvedených technických otázok sa podpíše jedna alebo viac priamych alebo rámcových zmlúv o poskytovaní služieb. Odhaduje sa, že sa podpíše približne 18 priamych alebo osobitných zmlúv o poskytovaní služieb. Externí dodávatelia sa zapoja najmä do organizačných a logistických aspektov činností v oblasti odbornej prípravy.
               
            
         PREDMET PLÁNOVANÝCH ZÁKAZIEK (AK JE MOŽNÉ HO UVIESŤ)
      
      V roku 2017 sa opatrenia v oblasti odbornej prípravy budú týkať týchto tém:
      
                  Činnosti
               
               
                  Suma v EUR
               
            
                  plánovanie pre prípad nepredvídaných udalostí a kontrola chorôb zvierat
               
               
                  1 265 000 
               
            
                  hodnotenie a autorizácia prípravkov na ochranu rastlín
               
               
                  630 000 
               
            
                  integrovaná ochrana proti škodcom
               
               
                  890 000 
               
            
                  materiál prichádzajúci do styku s potravinami
               
               
                  760 000 
               
            
                  kontrola činidiel na zlepšenie vlastností potravín
               
               
                  1 215 000 
               
            
                  audity HACCP
               
               
                  1 700 000 
               
            
                  hygiena potravín a flexibilita
               
               
                  1 200 000 
               
            
                  mikrobiologické kritériá v oblasti potravín a kontroly zoonóz
               
               
                  915 000 
               
            
                  nové techniky analýzy potravín
               
               
                  900 000 
               
            
                  prenosné spongiformné encefalopatie a vedľajšie živočíšne produkty
               
               
                  745 000 
               
            
                  vnútorný audit systémov úradných kontrol
               
               
                  910 000 
               
            
                  posilnenie vplyvu súhrnných auditov Únie
               
               
                  880 000 
               
            
                  podpora kontrol Únie v členských štátoch a krajinách mimo EÚ
               
               
                  430 000 
               
            
                  prístup EÚ k antimikrobiálnej rezistencii
               
               
                  1 110 000 
               
            
                  prístup EÚ k analýze rizika
               
               
                  630 000 
               
            
                  integrácia do systémov riadenia informácií EÚ
               
               
                  1 100 000 
               
            
                  elektronické učenie sa a elektronické vyučovanie vrátanie rozvoja nástrojov, podpory a asistencie
               
               
                  750 000 
               
            
                  pohotovostná odborná príprava v oblasti zdravia zvierat a dobrých životných podmienok zvierat, zdravia rastlín a bezpečnosti potravín, konferencie a nástroje vzdelávania a osvety
               
               
                  470 000 
               
            
                  
                     SPOLU
                  
               
               
                  
                     16 500 000 
                  
               
            
         SLEDOVANÉ OPERAČNÉ CIELE
      
      Sledovanými operačnými cieľmi sú rozvoj, organizácia a riadenie programov odbornej prípravy v určených oblastiach, ktorými sa má zabezpečiť vysoká úroveň spôsobilosti medzi pracovníkmi v oblasti kontroly, jednotnejšie, objektívnejšie a efektívnejšie úradné kontroly v celej EÚ a prispieť k väčšej jednotnosti postupov kontroly medzi krajinami EÚ a partnermi z krajín mimo EÚ.
      
         OČAKÁVANÉ VÝSLEDKY
      
      Komisia očakáva tieto výsledky:
      
                  a)
               
               
                  zlepšenie informovanosti a znalostí pracovníkov v oblasti kontroly v určených oblastiach odborného školenia;
               
            
                  b)
               
               
                  zabezpečenie spoločného chápania súčasných predpisov EÚ a nástrojov súvisiacich s úradnými kontrolami v jednotlivých oblastiach odbornej prípravy;
               
            
                  c)
               
               
                  šírenie najlepších postupov úradných kontrol v určených oblastiach odbornej prípravy;
               
            
                  d)
               
               
                  podpora výmeny skúseností s cieľom zvýšiť úroveň odborných znalostí a zlepšenie harmonizácie v prístupe k úradným kontrolám v určených oblastiach odbornej prípravy.
               
            
         VYKONÁVANIE
      
      
                  Sumu vo výške 16 365 000  EUR [financovanie opatrení v oblasti bezpečnosti potravín podľa nariadenia (ES) č. 882/2004 a smernice 2000/29/ES] bude spravovať a využívať Výkonná agentúra pre spotrebiteľov, zdravie, poľnohospodárstvo a potraviny (rozhodnutie Komisie 2013/770/EÚ). Zostávajúcich 135 000  EUR bude spravovať Komisia a použije ich na pomoc a podporu pre projekt elektronického učenia sa a elektronického vyučovania.
               
            
         ORIENTAČNÝ ČASOVÝ RÁMEC NA ZAČATIE POSTUPU VEREJNÉHO OBSTARÁVANIA
      
      
                  Približne 3. – 4. štvrťrok roku 2017.
               
            
         ORIENTAČNÁ SUMA VÝZVY NA PREDKLADANIE PONÚK
      
      
                  16 500 000  EUR